
הוראות הפעלה לחרמשים מוטוריים  ECHO
לקוח נכבד,

חברת שרות וציוד בע"מ מברכת אותך בהצטרפותך למשפחת לקוחותינו המרוצים – 

ברוך הבא!

קרא בעיון הוראות אלה בטרם תיגש להפעלת הכלי.

* יש להרכיב אוזניות מגן נגד רעש, כפפות ומשקפי מגן בעת העבודה.

* יש להרחיק אנשים או בעלי חיים ממפעיל הכלי לטווח של 10 מטר לפחות.

* בעת העבודה יש לעמוד בצורה יציבה על הקרקע ולאחוז בכלי בשתי ידיים.

* לפני התנעה יש לוודא שדיסק הניסור / כיסוח אינו קרוב לגופך ואינו מסכן אנשים  אחרים.

דלק:

המנוע צורך תערובת דלק ושמן ביחס של 1:25 (4% שמן בתוך דלק).

סוג השמן: שמן מיוחד למנועי 2 פעילות (T2 או דומה).

סוג הדלק: בנזין רגיל (96). ניתן להשתמש גם בבנזין נטול עופרת.

יש לערבב את תערובת הדלק היטב לפני תדלוק הכלי.

זהירות: שימוש בבנזין ללא שמן יגרום מיידית לנזק כבד ובלתי הפיך למנוע.

חשוב:

* אין להשתמש בשמן מנוע רגיל לתערובת הדלק. 

* יש  להקפיד על מינון נכון של השמן בתוך הדלק.

* חשוב לנער את מיכל תערובת הדלק לפני תדלוק הכלי.

* יש לסנן את הדלק בזמן המילוי.

* אין לאחסן תערובת מוכנה לתקופה העולה על 3 חודשים.

התנעת מנוע קר:

* בדוק ומלא את מיכל הדלק. 

* הסט את מנוף המשנק (CHOKE) למצב CLOSE.

* פמפם כ- 5-6 פעמים במשאבת הדלק המותקנת על המאייד.

* וודא שכפתור דימום מנוע במצב ON.

* הנח את הכלי על הקרקע ולחץ על הדק הגז.

* משוך בידית המתנע משיכות קצרות ומהירות.

* עם השמע קול פעולה ראשון של המנוע, החזר את מנוף המשנק למצב OPEN, משוך שוב   והמנוע יחל לפעול. יש לתת למנוע לעבוד בסיבובי סרק במשך כדקה למען יתחמם, ולאחר  מכן להתחיל בעבודה רגילה.

* לפני תחילת העבודה, יש לוודא שהדיסק / קסטה אינם מסתובבים בסיבובי סרק.

מסנן אויר

מסנן האוויר עשוי מלבד מיוחד אשר אינו מאפשר כניסה של אבק ולכלוך לתוך המנוע, יש לנקות את האלמנט בעדינות בעזרת בנזין או מים חמים וסבון.

פעולה זאת צריכה להתבצע לעיתים קרובות כדי לאפשר פעולה נכונה ותקינה של המנוע.

הרכבת דיסק (כיסוח / ניסור):
לצורך הרכבת הדיסק לרשותך: 

- מפתח שרות.

- פין עצר (קונטרה).

- אום הברגה שמאלית.

- טבעת הידוק.

- פין הבטחה.

הכנס את פין העצר לחור במגן כך שיתפוס את טבעת ההידוק הפנימית עליה מולבש הדיסק.

הנח את הדיסק במקומו על הטבעת הפנימית. יש לוודא שהקדח בדיסק מתאים בדיוק לבליטה שעל הטבעת הפנימית.

אזהרה:  אין לעבוד עם הכלי כאשר הקדח בדיסק אינו מתאים לבליטה שעל גבי הטבעת הפנימית. דבר זה גורם לרעידות קשות עקב אי מירכוז הדיסק ונזק גדול לכלי.

הרכב את טבעת ההידוק החיצונית על גבי הדיסק.

הדק את האום על גבי הטבעת החיצונית (לאום הברגה שמאלית – הברגה הפוכה) מקם את פין ההבטחה במקומו.

בעת הרכבת דיסק ניסור 80 שיניים או דיסק כיסוח 8 שיניים יש לוודא ששיני הדיסק ונות לכיוון מנוגד לכיוון הידוק האום. (הרכבת הדיסק כאשר צידו המוטבע פונה לכיוון המגן).

הרכבת הדיסק בצורה הפוכה תפחית מיכולת הפעולה שלו.

דיסקיות הכיסוח לסוגיהם (2,3,4, שיניים) הינן דו כיווניות ורצוי להפוך מדי פעם את כיוון הרכבתן.

הרכבת קסטת חוטי נילון:

* הכנס את פין העצר בתוך המגן, כך שיתפוס את הטבעת הפנימית.

* הוצא את פין האבטחה ופרק את האום, טבעת ההידוק החיצונית והדיסק.

* הברג את הקסטה על גבי הבורג היוצא מהגיר. הדק אותה בכוח ירך בלבד.

החלפת חוטי נילון בקסטה אוטומטית (שליפה ע"י מכה):

* שחרר את התוף מהחלק החיצוני של הקסטה.

* לפף את החוט כשהוא כפול בכיוון החץ CC.

* השחל את החוטים בתוך העיניים שבגוף הקסטה והשב את התוף למקומו.

* משוך בחוטים בחוזקה והתוף ינעל במקומו.

גירוז: בכל דגמי החרמשים יש לגרז את הממסרת בקצה המוט אחת ל- 50 שעות עבודה.

אחסון:

לאחסן הכלי לתקופה העולה על שבועיים – יש לרוקן את מיכל הדלק, להתניע את המנוע, ולתת לכל הדלק להיגמר. פעולה זו תמנע היווצרות משקעי שמן נזק למאייד.

ולסיום, עצה:

ניקיון הכלי והידוק ברגים תבטיח פעולה לשביעות רצונך המלאה.

בכל מקרה של אי וודאות, או כל שאלה והדרכה, אנו עומדים לשרותך.

* לרשותך עומד מגוון רחב של כלים מתוצרת חברת ECHO.

                                                                                                     בברכה,

                                                                                            רונן, מחלקת שרות

הוראות הפעלה למשורי שרשרת ECHO
לקוח נכבד,

חברת שרות וציוד בע"מ מברכת אותך בהצטרפותך למשפחת לקוחותינו המרוצים –  

ברוך הבא!

קרא בעיון הוראות אלה בטרם תיגש להפעלת המשור.

- יש להרכיב אוזניות מגן נגד רעש, כפפות ומשקפי מגן בעת העבודה.

- יש להרחיק אנשים או בעלי חיים ממפעיל הכלי לטווח של 5 מטר לפחות.

- בעת הניסור יש לעמוד בצורה יציבה על הקרקע, ולאחוז במשור בשתי ידיים.

- לפני התנעה יש לוודא ששרשרת הניסור אינה קרובה לגופך או לכל גוף אחר.

דלק:

המנועים פועלים בתערובת של דלק ושמן ביחס של 1:25 (4% שמן בתוך דלק).

סוג השמן: שמן מיוחד למנועי 2 פעילות (T2 או דומה).

סוג הדלק: בנזין רגיל (96). ניתן להשתמש גם בבנזין נטול עופרת.

יש לערבב את תערובת הדלק היטב לפני תדלוק הכלי.

זהירות: שימוש בבנזין ללא שמן יגרום מיידית לנזק כבד ובלתי הפיך למנוע.

חשוב:

* אין להשתמש בשמן מנוע רגיל לתערובת הדלק. 

* יש  להקפיד על מינון נכון של השמן בתוך הדלק.

* חשוב לנער את מיכל תערובת הדלק לפני תדלוק הכלי.

* יש לסנן את הדלק בזמן המילוי.

* אין לאחסן תערובת מוכנה לתקופה העולה על 3 חודשים.

שמן שרשרת:

משמש לשימון הלהב ושרשרת בזמן פעולת המשור.  יש למלא את מיכל השמן במקביל לתדלוק המשור(הדלק והשמן נגמרים ביחד). לצורך שמון השרשרת יש להשתמש בשמן מנוע בצמיגות SAE 30, או SAE 20W50  .

אין להשתמש בשמן שרוף או בשמן משומש  – דבר העלול לגרום נזק למשאבת השמן ולקיצור חיי הלהב והשרשרת.

כל משורי  EOHO מצוידים במשאבה לשימון השרשרת המספקת שמן בצורה רציפה ואוטומטית עם פעולת המנוע. במשאבה זו כמות השמן ניתנת לכיוון ע"י בורג בראש המשאבה. סיבוב קל לכיוון השעון (כיוון הסגירה) יגביר את כמות השמן והסיבוב לכיוון הנגדי (פתיחה) יקטין את כמות השמן.  המצב הרצוי בעבודה רגילה הוא שהשמן והדלק יגמרו באותה עת כדי להבטיח שימון סביר לכל אורך העבודה. אין בשום פנים לעבוד ללא שימון השרשרת. 

שרשרת:

יש לוודא הרכבה נכונה של השרשרת כשהצד החד של הסכין החיתוך פונה קדימה בחלקו העליון של הלהב.

מומלץ להצטייד בפצירה מיוחדת להשחזת השרשרת ולהשחיז את השרשרת תוך כדי עבודה. שבבים קטנים או נסורת דקה הם סימן לשרשרת קהה השרשרת צריכה להיות מתוחה (לא מתוחה מדיי) דבר השומר על אורך חייה ואורך חיי הלהב. יש להימנע ממגע בחול – דבר המקצר את חיי השרשרת. 

להב:

מומלץ לנקות את החריץ בלהב את נקב השימון לעיתים קרובות כדי למנוע עצירת השימון ונזק ללהב והשרשרת. יש להפוך את הלהב מדי פעם בכדי לגרום לבלאי שווה משני צדדיו.

התנעת מנוע קר:

* בדוק ומלא את מיכל הדלק. 

* משוך את מנוף המשנק (CHOKE).

* לחץ על הדק הגז ועל הכפתור הקובע את מצב ההדק לגז גבוה פמפם כ- 5-6 פעמים   

  במשאבת העזר (בדגמי 3450 -CS 3400CS- 3000 -CS).

* ודא שכפתור דימום מנוע במצב ON..

* משוך בידית המתנע משיכות קצרות ומהירות.

* עם השמע קול פעולה ראשון של המנוע, החזר את מנוף המשנק למצבו הרגיל, משוך שוב    והמנוע יחל לפעול.

* יש לתת למנוע לעבוד בסיבובי סרק במשך כ- 1 דקה למען יתחמם, ולאחר מכן להתחיל  בעבודה רגילה.

- השימוש בכפתור המשנק נדרש אך ורק בהתנעת מנוע קר.

- לפני תחילת העבודה, יש לוודא את פעולת שימון השרשרת ע"י הרצת השרשרת על גבי   משטח בהיר ונקי, דבר המאפשר ראיית פס שמן הניתז מהשרשרת. 

מסנן אויר:

מסנן האוויר עשוי מלבד מיוחד אשר אינו מאפשר כניסה של אבק ולכלוך לתוך המנוע, 

יש לנקות את הלבד ניקוי יבש ע"י ניעור ומכות קלות או ע"י אויר דחוס. פעולה זאת צריכה להתבצע לעיתים קרובות כדי לאפשר פעולה נכונה ותקינה של המנוע.

אחסון:

לאחסן הכלי לתקופה העולה על שבועיים – יש לרוקן את מיכל הדלק, להתניע את המנוע, ולתת לכל הדלק להיגמר. פעולה זו תמנע היווצרות משקעי שמן נזק למאייד.

ולסיום, עצה:

ניקיון הכלי והידוק ברגים תבטיח פעולה לשביעות רצונך המלאה.

בכל מקרה של אי וודאות, או כל שאלה והדרכה, אנו עומדים לשירותך גם בטלפון.

לשירותך עומד מגוון של כלים מתוצרת חברת ECHO.

                                                                                           לשירותכם בכל עת,

                                                                                        רונן קיראון מנהל השירות

הוראות הפעלה למגזמת גדר חיה - ECHO
לקוח נכבד,

חברת שרות וציוד בע"מ מברכת אותך בהצטרפותך למשפחת לקוחותינו המרוצים – 

ברוך הבא!

קרא בעיון הוראות אלה בטרם תיגש להפעלת הכלי.

* יש להרכיב אוזניות מגן נגד רעש, כפפות ומשקפי מגן בעת העבודה.

* יש להרחיק אנשים או בעלי חיים ממפעיל הכלי לטווח של 5 מטר לפחות.

* בעת ההעבודה יש לעמוד בצורה יציבה על הקרקע, ולאחוז בכלי בשתי ידיים.

* לפני התנעה יש לוודא שלהבי הגיזום אינם קרובים לגופך ואינם מסכנים אנשים אחרים.

דלק:

המנוע צורך תערובת של דלק ושמן ביחס של 1:25 (4% שמן בתוך דלק).

סוג השמן: שמן מיוחד למנועי 2 פעילות (T2 או דומה).

סוג הדלק: בנזין רגיל (96). ניתן להשתמש גם בבנזין נטול עופרת.

יש לערבב את תערובת הדלק היטב לפני תדלוק הכלי.

זהירות: שימוש בבנזין ללא שמן יגרום מיידית לנזק כבד ובלתי הפיך למנוע.

חשוב:

* אין להשתמש בשמן מנוע רגיל לתערובת הדלק. 

* יש  להקפיד על מינון נכון של השמן בתוך הדלק.

* חשוב לנער את  תערובת הדלק לפני תדלוק הכלי.

* יש לסנן את הדלק בזמן המילוי.

* אין לאחסן תערובת מוכנה לתקופה העולה על 3 חודשים.

התנעת מנוע קר

* בדוק ומלא את מיכל הדלק

* הסט/משוך את מנוף המשנק  ) CHOKEׂ)  למצב סגור.

* פמפם כ -  5-6 פעמים במשאבת הדלק המותקנת על המאייד.

* ודא שכפתור דימום מנוע  במצב ON.

* הנח את הכלי על הקרקע ולחץ על הדק הגז.

* משוך בידית המתנע משיכות קצרות ומהירות.

* עם השמע קול פעולה ראשון של המנוע, החזר את מנוף המשנק למצב OPEN , משוך 

שוב והמנוע יחל  לפעול. יש לתת למנוע לעבוד בסיבובי סרק במשך כדקה למען יתחמם,

ולאחר מכן להתחיל בעבודה רגילה. 

מסנן אויר:

מסנן האוויר עשוי מלבד מיוחד אשר אינו מאפשר כניסה של אבק ולכלוך לתוך המנוע, יש לנקות את האלמנט בעדינות בעזרת בנזין או מים חמים וסבון.

פעולה זאת צריכה להתבצע לעיתים קרובות כדי לאפשר פעולה נכונה ותקינה של המנוע.

גיר ומערכת להבים:

* יש לשמן את מערכת הלהבים בסיום כל יום עבודה.

* יש לגרז את הגיר ולבצע תאום ברגים במערכת הלהבים כל כ- 10 שעות עבודה. לצורך

הגרוז יש לפרק את מכסה הגיר ולמלא את החלל בגריז, או להשתמש במזרק גרוז       מק"ט    20857.

* תאום ברגיי הלהבים נעשה ע"י שחרור בורג האבטחה, וסגירת בורג ההידוק. יש   להשאיר  מרווח מינימלי בין הבורג לטבעת, בכדי לאפשר תנועה חופשית של הסכין, ללא מרווח    מיותר.

* תאום ברגיי הסכינים כיאות יקטין את בלאי הסכינים, וכן מקל על פעולת המנוע בשעת    

   העבודה.

הערה טיפול נכון בגיר ובמערכת הלהבים, וכן שמירה מפני מגע בחוטי ברזל תאריך את חייהם ותמנע הוצאות מיותרות בעתיד.

פתחי אוורור מנוע:

מכונה זו מצוידת במנוע קירור אויר. כניסת אויר לקירור המנוע מתבצעת דרך פתחים הנמצאים ליד מיכל הדלק. פתחים אלו נוטים להיסתם בבוץ ובעלים.

הפעלת המכונה כאשר פתחי האוורור סתומים, תגרום לנזק כבד למנוע.

יש להקפיד ולנקות את פתחי האוורור אחת ליום לפחות.

אחסון:

לאחסן הכלי לתקופה העולה על שבועיים – יש לרוקן את מיכל הדלק, להתניע את המנוע, ולתת לכל הדלק להיגמר. פעולה זו תמנע היווצרות משקעי שמן נזק למאייד.

ולסיום, עצה:

ניקיון הכלי והידוק ברגים תבטיח פעולה לשביעות רצונך המלאה.

בכל מקרה של אי וודאות, או כל שאלה והדרכה, אנו עומדים לשירותך.

לרשותך עומד מגוון של כלים מתוצרת חברת ECHO.

                                                                                                     בברכה,

                                                                                                   רונן קיראון

                                                                                                 מחלקת שירות,

